กรมคุมประพฤติ ส่งเสริมทักษะอาชีพ “การผลิตปุ๋ยอินทรีย์” ผู้ถูกคุมประพฤติ เพื่อปรับลดการใช้ปุ๋ยเคมีของประเทศ
กรมคุมประพฤติ ส่งเสริมทักษะอาชีพ “การผลิตปุ๋ยอินทรีย์” ผู้ถูกคุมประพฤติ เพื่อปรับลดการใช้ปุ๋ยเคมีของประเทศนายประสาร มหาลี้ตระกูล อธิบดีกรมคุมประพฤติ เปิดเผยถึง กิจกรรมการฝึกอาชีพ "การผลิตปุ๋ยอินทรีย์" เพื่อการขับเคลื่อนการปรับลดการใช้ปุ๋ยเคมีของประเทศ ให้เปลี่ยนมาใช้ปุ๋ยอินทรีย์ทดแทน ให้กับผู้ถูกคุมประพฤติ /ผู้เข้ารับการฟื้นฟูสมรรถภาพผู้ติดยาเสพติด และกลุ่มอาสาสมัครที่มีการดำเนินการผลิตปุ๋ยอินทรีย์อยู่แล้ว เป็นการสร้างโอกาสในการสร้างงาน สร้างอาชีพ โดยสำนักงานคุมประพฤติทั่วประเทศ ได้มีการจัดฝึกอบรมวิชาชีพการผลิตปุ๋ยอินทรีย์ สารอินทรีย์ น้ำหมักชีวภาพ และติดตามผลของกลุ่มเป้าหมายสำนักงานคุมประพฤติจังหวัดนครราชสีมา / กลุ่มแก้ไขฟื้นฟูผู้กระทำผิดร่วมกับปราชญ์ชาวบ้านบ้านหนองจอก รวม 10 คน ฝึกอบรมทำปุ๋ยอินทรีย์ การทำจุลินทรีย์จากหน่อกล้วย เพื่อนำความรู้ไปใช้ในการผลิตปุ๋ยอินทรีย์ใช้ในครัวเรือน และจำหน่าย เช่นเดียวกับสำนักงานคุมประพฤติจังหวัดปัตตานี ได้นำผู้ถูกคุมความประพฤติ อาสาสมัคร และเจ้าหน้าที่สำนักงาน รวม 10 คน เข้าร่วมโครงการอบรมความรู้เศรษฐกิจพอเพียง ด้านการผลิตและใช้ปุ๋ยอินทรีย์ เพื่อเป็นการปลูกจิตสำนึก การนำหลักปรัชญาเศรษฐกิจพอเพียงมาปรับใช้ในชีวิตประจำวันต่อไป